text: Mand i kærestesorg hoppede i å 
  26 marts 2010 kl. 07.13
  En 19-årig mand fra Thisted blev så grebet af kærestesorg, at han sprang i Varde Å. Det skete i nat kl. 00.44.
  På det tidspunkt fiki politiet en anmeldelse om at en mand var hoppet i åen ved Statoil i Torvegade. Den unge mand blev efter et karters tid hevet op af vandet af politi og ambulancefolk.
  Han blev efterfølgenhde bragt til sygehuset i Esbjerg. Den 19-årige mand har det nu godt. Selv om han formentlig stadig føler sig ramt af kærestesorger.
  